ས་གནས་མང་ཚོགས་རྣམས་ས་གནས་གཞན་དུ་གནས་སྤོ་བྱས་ནས་ད་བར་མིའི་ཚེ་སྲོག་ཤོར་བའི་གནས་ཚུལ་བྱུང་མེད་ཀྱང་།སྤོ་ལུ་ཤང་གི་སློབ་གྲྭ་དང་།ལས་ཁུངས།ཞིང་ཁ།གྲོང་ཚོ་བཅས་ད་ཆར་གང་འཚམས་ཆུའི་ནང་ནུབ་ཚར་ཡོད་པས་མ་ཚད།རྩམ་ཆུའི་ངོགས་ན་ཆགས་པའི་སྤོ་ལུ་དགོན་པའི་ཉེ་འགྲམ་ནའང་རྩམ་ཆུ་དང་འབྲི་ཆུ་གྱེན་དུ་འཁྱིལ་ནས་ཉེན་ཚབ་ཆེན་པོ་འགྱུར་ཡོད་པ་རེད།ད་ཆར་ས་གནས་མང་ཚོགས་ཀྱི་སེམས་འཚབ་བྱ་ས་གཙོ་བོ་ཞིག་ནི།རང་རང་གི་ས་ཁང་དང་།ཞིང་ཁ་ཙམ་མིན་པ།སྤོ་ལུ་དགོན་པ་འདི་ལོ་རྒྱུས་ཡུན་རིང་ལྡན་པའི་དགོན་པ་རྩ་ཆེན་ཞིག་ཡིན་པས་མ་ཚད།སྐུ་གསུང་ཐུགས་རྟེན་རྩ་ཆེན་མང་པོ་ཞིག་ཡོད་སྟབས་འདི་ཉིད་སྲུང་སྐྱོབ་བྱ་རྒྱུ་དེ་ཡིན་པ་རེད།